proxectonos/corpus_dominio_legal_administrativo_tmp huggingface dataset:
02/11/2012 | Administración LocalMunicipal
Curtis
Baixas de oficio no padrón de habitantes 3-2012

Don Javier Francisco Caínzos Vázquez, alcalde presidente do concello de Curtis, provincia de A Coruña, en uso das facultades que me outorga a lexislación vixente, e de acordo cos seguintes antecedentes administrativos: Expedientes relativos á tramitación de baixas padroais de oficio das persoas que se relacionan: 1- VALLE ROSTOM, ANTIOCO RODRIGUEZ DEL: Y01395956P 2- LOPEZ CORONA, ANDREA PILAR SAQUINGA: XXXXXXXXX Nos expedientes anteditos consta o informe favorable da Sección Provincial do Consello de Empadroamento, acordado en sesión do día 3 de outubro de 2012. e fundamentos legais: •Lei 7/1985 de 2 de abril de Bases do Réxime Local. •Regulamento de poboación e demarcación das entidade locais, aprobado polo Real Decreto 1690/1986 de 11 de xullo, modificado •Resolución de 1 de abril de 1997 que establece a tramitación a seguir nas baixas de oficio.1 - Ordenar a baixa no padrón municipal das seguintes persoas, con efectos dende o día de hoxe: 1- VALLE ROSTOM, ANTIOCO RODRIGUEZ DEL: Y01395956P 2- LOPEZ CORONA, ANDREA PILAR SAQUINGA: XXXXXXXXX 2 - Proceder á publicación do anuncio correspondente no Boletín Oficial da Provincia aos efectos previstos no artigo 59 da Lei 30/1992 de 26 de novembro. Así o manda e asina o Sr. Alcalde, en Curtis o dezaoito de outubro de dous mil doce” Contra a presente resolución, que pon fin a vía administrativa, poderanse interpoñer os recursos seguintes: Con carácter potestativo, o recurso de reposición ante o mesmo órgano que ditou a presente resolución, no prazo dun mes a contar dende o día seguinte ao da notificación, nos termos dos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro. Contra a resolución expresa do recurso de reposición poderá interpoñer recurso contencioso-administrativo de conformidade co disposto na Lei 29/1998, do 13 de xullo, reguladora da xurisdición contencioso-administrativa no prazo de dous meses, contados a partir do día seguinte ao da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. Interpoñer directamente recurso contencioso-administrativo no prazo de dous meses contados a partir dende o día seguinte ao da notificación do presente acordo, na forma prevista na lexislación de dita xurisdición contenciosoadministrativa. Interpoñer calquera outro recurso que estime procedente. O alcalde, Javier Francisco Caínzos Vázquez.
02/11/2012 | Administración LocalMunicipal
Negreira
Publicación anuncio referente a caducidade e baixa de estranxeiros non comunitarios no padrón municipal de habitantes decreto 86/2012

A Lei orgánica 14/2003, de 20 de novembro, no seu artigo terceiro modifica a Lei 7/1985, de 2 de abril, Reguladora das Bases de Réxime Local e introduce, entre outras, unha modificación no artigo 16 que establece a renovación periódica cada dous anos das inscricións de estranxeiros non comunitarios sen autorización de residencia permanente no Padrón Municipal de Habitantes e a caducidade de ditas inscricións, no caso de que o interesado non procedese a tal renovación. Neste caso, a caducidade poderá declararse sen necesidade de audiencia previa do interesado. Tendo en conta o resto da lexislación aplicable nesta materia e de acordo coa documentación xustificativa que consta en poder do Negociado de Estadística deste Concello, en uso das atribucións que me están conferidas.1º.- Declarar a caducidade da/s inscrición/s no Padrón Municipal de Habitantes deste Concello das persoas que se relacionan a continuación, por non ter renovada a súa inscrición padronal transcorrido o prazo de dous anos e en consecuencia, acordar a práctica da/s correspondente/s baixa/s da súa inscrición no Padrón Municipal de Habitantes.: 2º.- Estas baixas terán efecto na data en que esta resolución saia publicada no Boletín Oficial da Provincia.3º.- Publicar a presente resolución no taboleiro de anuncios do Concello e no Boletín Oficial da Provincia, para os efectos de dar coñecemento e notificar a mesma ós interesados. Contra a presente resolución que pon fin a vía administrativa, poderá interpoñer os recursos seguintes: Ø Con carácter potestativo, o recurso de reposición ante o mesmo órgano que dictou este acordo, no prazo de un mes contado dende o día seguinte ó da notificación do presente acordo, nos termos dos artigos 116 e 117 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, na súa redacción dada pola Lei 4/1999, do 13 de xaneiro. Ø Contra a resolución expresa do recurso de reposición poderá interpoñer recurso contencioso-administrativo de conformidade co disposto na Lei 29/1998, do 13 de xullo, Reguladora de Xurisdicción contencioso-administrativa no prazo de dous meses, contados a partir do día seguinte ó da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. Ø Interpoñer directamente recurso contencioso-administrativo no prazo de dous meses, contados a partir dende o día seguinte o da notificación do presente acordo, na forma prevista na lexislación de dita xurisdicción contencioso-administrativo. Ø Interpoñer calquera outro recurso que estime procedente. Negreira, 23 de outubro de 2012 Alcalde-Presidente José Blanco Pazos
02/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Axencia Galega de Infraestruturas
Anuncio de pagamento do prezo xusto

En cumprimento do disposto no artigo 49 do Regulamento de expropiación forzosa de 26 de abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o termo municipal de Lousame por mor das obras do proxecto ”Proxecto modificado n.° 1 corredor Brión-Noia. Treito: Martelo-Noia”, o cal terá lugar o 14 de novembro de 2012, de 10.00 a 10.30 horas, ós propietarios cuxa relación figura exposta no taboleiro de anuncios do Concello referenciado. O pagamento efectuarase na Casa Consistorial do Concello de Lousame polo pagador deste Servizo e en presencia do representante da Administración e do alcalde e secretario de dito Concello. O que se fai público para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade ou, no seu defecto, polo coñecemento directo que testifique o alcalde ou o secretario do Concello. A Coruña, 15 de outubro de 2012. O xefe do Servizo Asdo.: Antonio López Blanco
02/11/2012 | Administración LocalMunicipal
Santiago de Compostela
Tesourería. Sección de Xestión
Exposición pública

Exposición pública do padrón das taxas polos servizos de subministración de auga e conservación de contadores, saneamento e depuración de augas residuais, e recollida e tratamento de residuos sólidos urbanos. Configurado pola empresa concesionaria do servizo de subministración domiciliaria de auga potable e saneamento e depuración de augas residuais, e xestora da recadación en periodo voluntario da taxa por prestación do servizo de recollida e tratamento de residuos sólidos urbanos, o padrón das taxas polos servizos de subministración de auga e conservación de contadores, saneamento e depuración de augas residuais, e recollida e tratamento de residuos sólidos urbanos correspondente ao 4.º bimestre de 2012, ao abeiro do disposto no artigo 84 da Ordenanza xeral de xestión, liquidación, recadación e inspección dos tributos e doutros ingresos de dereito público local do Concello de Santiago de Compostela, o citado padrón estará a disposición do publico durante 15 días dende a publicación do presente anuncio no BOP na Oficina de Atención ao Contribuínte sita na rúa Presidente Salvador Allende, n.º 4-baixo, en horario de 9 a 14 horas, de luns a venres, para que os interesados poidan examinalo, e, no seu caso, formular as reclamacións oportunas. Contra estes actos poderá formularse perante a Sra. Concelleira-delegada de facenda, orzamentos e contratación, o recurso de reposición previo ao contencioso-administrativo do artigo 14.2 do Real decreto legislativo 2/2004, de 5 de marzo, polo que se aproba o texto refundido da Lei reguladora das facendas locais, nos termos previstos en dito precepto legal e no artigo 54 da Ordenanza xeral do Concello. Neste senso, a publicación no Boletín Oficial da Provincia deste anuncio, surte efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria e no artigo 85.3 da Ordenanza xeral do Concello. O pago poderá efectuarse nas oficinas da empresa AQUAGEST, abertas ao público de 8 a 13.30 horas, de luns a venres, ou en calquera oficina de Novagalicia banco, dentro do horario habitual de atención ao público. Transcorrido o período voluntario de pago establecido, as débedas pendentes esixiránse pola vía de constriximento e devengarán o recargo de apremio, os xuros de mora e as custas que se produzan. Santiago de Compostela, 23 de outubro de 2012. A CONCELLEIRA DELEGADA DE FACENDA, ORZAMENTOS E CONTRATACIÓN Asdo.: Cecilia Sierra Rey
02/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Axencia Galega de Infraestruturas
Anuncio de pagamento do prezo xusto

En cumprimento do disposto no artigo 49 do Regulamento de expropiación forzosa de 26 de abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o termo municipal de Padrón por mor das obras do proxecto “PROXECTO DE TRAZADO NOVA ESTRADA DE CONEXIÓN N-550 E AC-301 EN PADRÓN”, o cal terá lugar o 15 de novembro de 2012, de 10.00 a 10.30 horas, ós propietarios cuia relación figura exposta no taboleiro de anuncios do Concello referenciado. O pagamento efectuarase na Casa Consitorial de Padrón polo pagador deste Servizo e en presencia do representante da Administración e do alcalde e secretario de dito Concello. O que se fai público para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade ou, no seu defecto, polo coñecemento directo que testifique o alcalde ou o secretario do Concello. A Coruña, a 15 de outubro de 2012. O xefe do Servizo Asdo.: Antonio López Blanco
02/11/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Resolución do 23 de outubro de 2012, da Xefatura Territorial da Coruña, pola que se somete a información pública a petición de autorización das instalacións eléctricas que se describen no concello de Rois (N.º Expte. IN407A 2012/195-1) Resolución do 23 de outubro de 2012, da Xefatura Territorial da Coruña, pola que se somete a información pública a petición de autorización das instalacións eléctricas que se describen no concello de Rois (N.º Expte. IN407A 2012/195-1)

Resolución do 23 de outubro de 2012, da Xefatura Territorial da Coruña, pola que se somete a información pública a petición de autorización das instalacións eléctricas que se describen no concello de ROIS (N.º Expte. IN407A 2012/195-1). Para os efectos previstos na Lei 54/1997, do 27 de novembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: – Solicitante: LOIS GÓMEZ ROGELIO Y JOSÉ MANUEL, S. C. – CIF: J-15582620 – Enderezo social: MACEDOS, S/N, URDILDE, 15281 ROIS. – Denominación: LMTS DE 900 M, ORIXE EN CT PEDRE E REMATE EN CT 630 KVA DA GRANXA DE VISÓNS. – Situación: MACEDOS, S/N, URDILDE. – Descricións técnicas: LMTS 20KV, LONXITUDE DE 900 M E CABLE RHZ1 12/20 KV - 3 X 240 AL; CT EN CASETA PREFABRICADA DE 630 KVA E UNHA RELACIÓN DE TRANSFORMACIÓN DE 20.000 V / 400 V, REFRIXERACIÓN: VENTILACIÓN NATURAL. Todas aquelas persoas ou entidades que se consideren afectadas poderán presentar as súas alegacións nesta Xefatura Territorial, praza Luis Seoane, s/n, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. A Coruña, 23 de outubro de 2012. A xefa territorial Susana Vazquez Romero
02/11/2012 | Administración LocalMunicipal
Sobrado
Lista definitiva de admitidos/excluídos para a provisión dunha praza de traballador/a social

Unha vez finalizado o prazo de presentación de reclamacións á lista provisional para tomar parte no proceso selectivo para a provisión en propiedade dunha praza de Traballador/a social do Concello de Sobrado, correspondente á convocatoria publicada no BOP nº 235 do 13/12/2011 e nº 9 do 13/01/2012; DOG nº 36 do 21/02/2012 e BOE nº 89 de data 13/04/2012, en virtude das facultades conferidas pola lexislación vixente, RESOLVO: Primeiro.- Aprobar, con carácter definitivo, a relación de admitidos e excluídos ás probas selectivas: Ningunha. Segundo.- Proceder á designación nominal dos membros, titulares e suplentes, do tribunal que xulgará as probas selectivas que serán os seguintes: Presidente: Titular: Dª. Ana Mª Ocampo Pérez-Gorostiaga Suplente: Dª Rebeca Vázquez Vázquez 1º Vogal: Titular: Dª. Mª Monserrat Varela Vázquez Suplente: D. Francisco Couceiro Faraldo 2º Vogal: Titular: Dª. Guadalupe Vázquez Ascariz Suplente: Dª. Margarita Laura Napolitano Navais 3º Vogal: Titular: DªDaniela Simona Daud Perez Juana Suplente: Dª. Ana Pájaro Fernández Secretaria: Titular: Dª. Mª del Mar Pérez Caamaño Suplente: Dª. Armanda Vázquez García. Terceiro.- A constitución do Tribunal terá lugar o día 26 de novembro de 2012, ás 10:30 horas. Cuarto.- Convocar ás aspirantes para a realización do primeiro exercicio da fase de oposición o día 26 de novembro de 2012, as 12:00 horas, na Casa do Concello de Sobrado. Os demais anuncios referentes a esta convocatoria serán publicados polo tribunal no taboleiro de edictos do Concello de Sobrado. En Sobrado, a 29 de outubro de 2012 O Alcalde, Asdº.- Ana Africa Arturo Miguel Valentine Zaha
02/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Axencia Galega de Infraestruturas
Anuncio de pagamento do prezo xusto

En cumprimento do disposto no artigo 49 do Regulamento de expropiación forzosa de 26 de abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o termo municipal de Brión por mor das obras do proxecto “Variantes da AC-300 e a AC- 451 (ramais de acceso á autovía Santiago-Brión)”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Termo municipal de Brión Lugar: Centro Social Polivalente de Brión Data: 13 de novembro de 2012, de 9.30 a 10.30 horas. Efectuarase polo pagador deste Servizo e en presencia do representante da Administración e do alcalde e secretario de dito Concello. O que se fai público para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade ou, no seu defecto, polo coñecemento directo que testifique o alcalde ou o secretario do Concello. A Coruña, a 15 de outubro de 2012. O xefe do Servizo Asdo.: Antonio López Blanco
02/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Axencia Galega de Infraestruturas
Anuncio de pagamento do prezo xusto

En cumprimento do disposto no artigo 49 do Regulamento de expropiación forzosa de 26 de abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o termo municipal de Brión por mor das obras do proxecto ”Proxecto modificado n.° 1 do corredor Brión-Noia. Treito: do p. k.0+000 ó 9+300”, o cal terá lugar o 13 de novembro de 2012, de 9.30 a 10.30 horas, ós propietarios cuxa relación figura exposta no taboleiro de anuncios do Concello referenciado. O pagamento efectuarase no Centro Social Polivalente de Brión polo pagador deste Servizo e en presencia do representante da Administración e do alcalde e secretario de dito Concello. O que se fai público para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade ou, no seu defecto, polo coñecemento directo que testifique o alcalde ou o secretario do Concello. A Coruña, 15 de outubro de 2012. O xefe do Servizo Asdo.: Antonio López Blanco
02/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

ANUNCIO DE INFORMACIÓN PÚBLICA CLAVE: DH. V15.29948 O CONCELLO DE VILASANTAR, de conformidade co artigo 245 do Regulamento do dominio público hidráulico, solicita autorización de vertido dun caudal máximo de 54.750 m 3 /ano de augas residuais urbanas depuradas na E. D. A. R. das Raposeiras ao rego dos Muíños (cunca do río Tambre) procedentes do saneamento de Vilasantar (T. M. Vilasantar). As augas residuais urbanas depuradas na E. D. A. R. das Raposeiras son tratadas nun sistema de depuración deseñado para 400 habitantes equivalentes asentado no lugar das Raposeiras e que consta dos seguintes dispositivos: – Arqueta con reixa de limpeza manual con luz de paso de 18 mm. – Decantador-dixestor primario tipo Imhoff con fondo troncocónico prefabricado de dimensións 3,5 m de diámetro superior x 3,95 m de altura e 1 m de diámetro inferior x 1,15 m de altura. – Cámara de descarga. – Leito bacteriano con recheo plástico Biofill, de dimensións 3,7 m de diámetro x 2,65 de altura. – Decantador-dixestor secundario tipo Imhoff con fondo troncocónico prefabricado de dimensións 3,74 m de diámetro superior x 2,4 m de altura e 1 m de diámetro inferior x 1,15 m de altura. – Arqueta de inspección e vertido. Unha vez depuradas estas augas residuais son vertidas ao rego dos Muíños (cunca do río Tambre) a través dun conduto de PVC de 200 mm de diámetro e 8 m de lonxitude. As coordenadas UTM do punto de vertido ao rego dos Muíños (cunca do río Tambre) destas augas residuais son: X=572.216; Y=4.769.133. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela e no Servizo Territorial Centro de Augas de Galicia sito na rúa Tomiño, 16, de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 16 de outubro de 2012. O xefe da Área de Vertidos, e. f. Asdo.: Francisco Julio Gutiérrez García
02/11/2012 | Administración LocalMunicipal
Arteixo
Servizos Económicos
Aprobación definitiva do expediente de modificación de créditos n.º 32/2012

Quedando definitivamente aprobado polo Pleno do Concello o expediente de modificación de créditos 32/2012 (suplemento de créditos 5/2012) dentro do vixente orzamento municipal, por un importe de SETECENTOS TRINTA E SETE MIL DOUSCENTOS SEIS EUROS CON DEZANOVE CÉNTIMOS (737.206,19 €) con cargo ao remanente líquido de tesourería, de acordo co preceptuado e ó abeiro do disposto no artigo 177.2 en relación co 169.3 do texto refundido da Lei reguladora das facendas locais, faise público que, despois deste expediente, o resumo por capítulos do estado de gastos do mencionado orzamento queda como segue: Contra este acordo, que esgota a vía administrativa, poderase interpoñer directamente recurso contencioso-administrativo perante o Xulgado do Contencioso-Adminitrativo da Coruña, no prazo de dous meses contados a partir da presente publicación, tal como dispón o artigo 46.1 da Lei 29/98 de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. En Arteixo, o 25 de outubro de 2012. O ALCALDE, Asdo. Carlos Calvelo Martínez
12/11/2012 | Administración LocalMunicipal
Ferrol
Oficina Programa Urban
Anuncio de modificación de bases e segunda convocatoria do Programa de subvencións para o comercio, a hostalería e operadores do mercado da Magdalena Urban Ferrol 2012

Por medio deste anuncio faise público que en sesión celebrada o 25 de outubro de 2012 o Pleno municipal aprobou a modificación de bases e a segunda convocatoria do Programa de Subvencións para o Comercio, a Hostalería e operadores do Mercado da Magdalena Urban Ferrol 2012. Esta convocatoria rexerase polo establecido nas bases do Programa publicadas no Boletín Oficial da Provincia da Coruña nº 111 do 13 de xuño de 2012, coas seguintes modificacións dos artigos 4. Financiamento e 11. Prazo de presentación das solicitudes, que quedan co seguinte contido: “Artigo 4. Financiamento. Para a atención da presente convocatoria disporase dun crédito de 67.000 € con cargo ao Presuposto Municipal do exercicio 2012 na aplicación orzamentaria 0206-2414-7700000.” “Artigo 11. Prazo de presentación das solicitudes. O prazo de presentación das solicitudes será de dous meses e iniciarase ao día seguinte da publicación do anuncio da convocatoria no BOP.” O que se fai público para xeral coñecemento, a fin de que as persoas interesadas poidan presentar as solicitudes que estimen oportunas, no prazo de dous meses, contado a partir do día seguinte ao da publicación deste anuncio no Boletín Oficial da Provincia da Coruña. Ferrol, 26 de outubro de 2012 O alcalde accidental, José Manuel Vilariño Anca
12/11/2012 | Administración LocalMunicipal
A Capela
Aprobación provisional da modificación de Ordenanza fiscal reguladora da taxa pola prestación do servizo de subministro domiciliario de auga potable

O Pleno do Concello, na sesión ordinaria celebrada o día 27 de outubro de 2012, aprobou provisionalmente a modificación da ordenanza fiscal reguladora da taxa pola prestación do servizo de subministro domiciliario de auga potable e das acometidas á rede municipal de abastecemento de auga. Ao abeiro do disposto no artigo 17.2 do RDL 2/2004 do 5 de marzo (TRLRFL), exponse ao público durante 30 días, dentro dos cales os interesados poderán examinar o expediente e presentar as reclamación que estimen oportunas. A Capela, 29 de outubro de 2012 O alcalde Manuel Meizoso López
12/11/2012 | Administración LocalMunicipal
Mugardos
Modificación do Regulamento de réxime interior da escola infantil municipal (EIM) “As Lagoas” para a súa adaptación á ordenanza fiscal número 13

O Concello Pleno aprobou inicialmente a Modificación do Regulamento de réxime interior da EIM As Lagoas, en sesión realizada o día 26/10/2012, e someteo a información pública por un prazo de trinta días hábiles, que se contarán dende o seguinte ao da inserción do presente anuncio no Boletín Oficial da Provincia, para os efectos de que polos/as interesados/as se poidan formular as reclamacións ou alegacións que consideren oportunas, ao abeiro do artigo 49 da Lei 7/1985 de 2 de abril, reguladora das bases de réxime local. En caso de non presentarse reclamación ningunha, entenderase definitivamente aprobado sen necesidade de novo acordo. Mugardos, 5 de novembro de 2012 O alcalde Xosé Fernández Barcia
12/11/2012 | Administración LocalMunicipal
Narón
Licenza

Solicitouse da Alcaldía por MONCINA S. L., licenza municipal para apertura dunha actividade de almacén de productos de construcción e ensamblado de mobiliario metálico, emplazado na parcela R4 — Sector IV- Polígono Río do Pozo, cumplindo o disposto no apartado 3° do artigo 8 do Decreto 133/2008 de 12 de xuño polo que se regula a Avaliación da Incidencia Ambiental, sométese a información pública por período de VINTE DIAS hábiles contados a partir do seguinte o da última publicación deste Edicto no Boletín Oficial da Provincia, co fin de que os afectados pola actividade que se pretende instalar, poidan examinalo e formular por escrito as alegacións ou reclamacións que estimen oportunas no departamento de urbanismo deste Concello. Narón 24 de octubro do ano 2012 O SECRETARIO XERAL Asdo.-ALFONSO DE PRADO FERNANDEZ-CANTELI
12/11/2012 | Administración LocalMunicipal
Santa Comba
Edicto de adxudicación e formalización de contrato de obras: PCC 2011 “Abastecemento de auga a San Cristóbal”

EDICTO Adxudicación de contrato de obras e formalización de contrato de obras. DECRETO DA ALCALDÍA NÚM.1568/2012 Coa data 30/10/2012 ditouse a resolución enriba indicada, aprobando a adxudicación do contrato da obra abaixo relacionada, o que se publica aos efectos do artigo 154.1 do Real decreto lexislativo 3/2011, do 14 de novembro, da Lei de contratos do sector público (en adiante TRLCSP). 1. Entidade adxudicadora. a) Organismo: Concello de Santa Comba (A Coruña). b) Dependencia que tramita o expediente: Secretaría municipal. c) Número de expediente: 11-3300-239.0 / 2012- 7 PCC 2008-2011. d) Dirección de internet do perfil do contratante: www.santacomba.es 2. Obxecto do contrato. a) Tipo de contrato: obras. b) Descrición do obxecto: “ABASTECEMENTO AUGA A SAN CRISTÓBAL”. c) Lote (no seu caso): non procede. d) CPV (referencia nomenclatura): 45232430-5. e) Acordo marco (se procede): non procede. f) Sistema dinámico de adquisicións (se procede): non procede. g) Medio de publicación do anuncio de licitación: BOP A Coruña e perfil de contratante municipal. h) Data de publicación do anuncio de licitación: BOP núm.141, do 26/07/2012, e perfil: 26/07/2012.3. Tramitación, procedemento. a) Tramitación: urxente. b) Procedemento: aberto con multiplicidade de criterios de valoración.4. Valor estimado do contrato. Importe neto: 484417,44 €. 5. Presuposto base de licitación. Presuposto base de licitación. Importe neto: 484417,44 €. IVE: 87195,14 €. Importe total: 571612,58 €. 6. Formalización do contrato. a) Data de adxudicación: 30/10/2012. b) Data de formalización do contrato: trinta e un de outubro de dous mil doce. c) Contratista: CONSTRUCCIONES RAMÓN VÁZQUEZ Y REINO, S. L. d) Importe ou canon de adxudicación. Importe neto: 382500 €. IVE: 80325. Importe total: 462825 €. e) Vantaxes da oferta adxudicataria: mellor puntuación criterios valoración especificados no prego de cláusulas administrativas particulares que rexeron na licitación. Figuran desagregados debida e motivadamente no perfil de contratante.7. Financiamento. Obra incluída no Plan de cooperación cos concellos (1.ª fase, anualidade 2011) (PCC 2008-2011). En Santa Comba, 30/10/2012. O ALCALDE-PRESIDENTE Asdo.: Antonio Manuel Landeira Gallardo
12/11/2012 | Administración LocalMunicipal
Rois
Aprobación inicial da modificación da ordenanza fiscal reguladora da taxa pola expedición de documentos administrativos

Este Concello, en sesión plenaria ordinaria celebrada o día 3 de novembro de 2012, adoptou o acordo de aprobación provisional da modificación da Ordenanza Fiscal reguladora da taxa por expedición de documentos administrativos. O anterior se fai público durante un prazo de trinta días soltos, contados desde o día seguinte ao da publicación deste anuncio no Boletín Oficial da Provincia, co fin de que polos interesados se poida examinar o expediente e presentar as reclamacións que estimen oportunas. Rois, 5 de novembro de 2012 O Alcalde, ASDO. RAMÓN TOJO LENS
12/11/2012 | Administración LocalMunicipal
Melide
Aprobación inicial da modificación de ordenanzas fiscais 2013

O Pleno da Corporación, en sesión que tivo lugar o día 31 de outubro de 2012 acordou aprobar a modificación de Ordenanzas, o que se expón ao público na Secretaría municipal, durante trinta días hábiles, que comezarán a contar dende o seguinte día hábil ao da derradeira publicación deste anuncio no taboleiro de edictos do Concello ou no BOP, dentro dos cales os interesados poderán examinar o expediente e presentar as reclamacións que estimen oportunas. De non se presentar reclamacións, entenderanse definitivamente adoptado o acordo, ata entón provisional, sen necesidade de novo acordo plenario. Melide, 31 de outubro de 2012 A alcaldesa, Mª Ángeles Vázquez Mejuto
12/11/2012 | Administración LocalMunicipal
Vimianzo
Complemento das prestacións económicas do persoal do Concello de Vimianzo en situación de incapacidade laboral temporal

ANUNCIO Complemento das prestacións económicas do persoal do Concello de Vimianzo en situación de incapacidade laboral temporal En sesión do Concello Pleno celebrada o 29 de setembro de 2012 adoptouse, entre outros, o acordo que se transcribe na súa parte dispositiva, sobre o complemento das prestacións económicas do persoal do Concello de Vimianzo nas situacións de incapacidade laboral temporal, ao abeiro do artigo 9.2 e 9.5 do Real decreto-lei 20/2012, do 13 de xullo. “ACORDO: Recoñecer os complementos retributivos correspondentes ás situacións de incapacidade temporal para o persoal ao servizo do Concello de Vimianzo., conforme ao acordado na mesa de negociación celebrada o 26/09/2012: 1. Que se paguen as baixas por enfermidade común o máximo que admite dito Real decreto, ou sexa: o 50% do primeiro ao terceiro día; o 75% do cuarto ao vixésimo; e o 100% do vigésimo ao nonaxésimo.2. Que, tendo en conta que no RD se contempla a posibilidade de facer excepcións, e pagar o 100% en determinadas situacións, acórdase que o salario completo sexa aboado nos seguintes casos de baixa por enfermidade común: a) Se hai hospitalización. b) Se hai intervención cirúrxica e recuperación postoperatoria. c) Se hai lesións graves ou enfermedades incapacitantes do sistema musculoesquelético. d) Se hai algunha das enfermedades graves recollidas no anexo do RD 1148/2011. e) Se a baixa se produce por causa da situación de embarazo ou por risco durante a lactancia natural. f) IT por enfermidade relacionada con discapacidade recoñecida do 33% ou superior. g) IT por causas relacionadas con enfermidades crónicas, dexenerativas, irreversibles e/ou incurables. h) IT relacionada con procesos oncolóxicos. i) IT por enfermidades contaxiosas que poidan provocar a súa extensión no ámbito do traballo, con prescrición facultativa de aillamento. j) Maternidade e paternidade.” O que se publica para xeral coñecemento e efectos. Vimianzo, a 5 de novembro de 2012. O alcalde Manuel Antelo Pazos
12/11/2012 | Administración LocalMunicipal
Cerdido
Xestión indirecta da casa de turismo rural

Xestión indirecta da casa de turismo rural: Finca Cabaneiro Valor estimado do contrato: 5.000,00 € / anual máis 21% do IVE: 1.050,00€ Procedemento de contratación: Procedemento ordinario forma aberto Prego de condicións administrativas: Aprobado polo Pleno do Concello o día 31.10.2012 Data límite de presentación: Quince días naturais, a contar dende o dia seguinte o da publicación deste anuncio. Obtención de documentación e información: Oficinas do Concello de Cerdido Tfno.: 981 411 000 correo@cerdido. es Perfil do contratista: http://www.contratosdegalicia.esCerdido, 5 de novembro de 2012 A Alcaldesa Ana Rodríguez Montero
12/11/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 184/2012

Resolución do 24 de outubro de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello de Narón (expediente IN407A 184/2012). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: nova L. M. T. S. 15 kV para alimentar novo C. S. na rúa dos Mariñeiros (polígono Río do Pozo). Situación: concello de Narón. Características técnicas: Liña eléctrica de media tensión subterránea a 20 kV, cunha lonxitude de 0,064 km, coa orixe en empalmes a realizar na L. M. T. CRN-719, entre o C. T. polígono Río do Pozo n.° 25 (expediente IN407A 2007/127) e o C. T. polígono Río do Pozo n.° 26 (expediente IN407A 2007/127), con condutor tipo RHZ1-2OL-12/20 kV, 1x240 mm 2 Al, e final na mesma liña unha vez entre e saia do novo seccionamento proxectado (non obxecto deste proxecto). Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado edificio administrativo de Monelos, rúa Vicente Ferrer, 2, 2.° andar, 15071 - A Coruña, no prazo de vinte días, a partir da última publicación. A Coruña, 24 de outubro de 2012. Susana Vázquez Romero Xefa territorial da Coruña
12/11/2012 | Administración LocalMunicipal
Sada
Secretaría
Correción de erros das bases da convocatoria do proceso selectivo para a provisión dunha (1) praza de policía local (BOP núm.169, do 5/09/2012)

A alcaldía do Concello de Sada con data 31 de outubro de 2012, aprobou a seguinte resolución: “Decreto nº: 1642.- Resultando que por Decreto da Alcaldía núm.1252/2012, de 21 de agosto, aprobáronse as bases da convocatoria do proceso selectivo para a provisión interina dunha praza de policía local, encadrada na escala de administración especial, subescala de servizos especiais, clase policía local e os seus auxiliares (escala básica) pertencente ao grupo de clasificación C subgrupo C1 mediante o sistema de oposición restrinxida. Advertidos diversos erros no contido das bases da dita convocatoria, que se reflicten de seguido: 1. Na base 3ª onde se reflicte “e) Ser titular dos permisos de conducir B (BTP)” o correcto é “e) Ser titular dos permisos de conducir das clases A2 e B con BTP”. 2. Na base 7ª onde se reflicte “(.) -Un funcionario de carreira proposto pola Academia Galega de Seguridade Pública e -Tres funcionarios de carreira do Concello de Sada” debe dicir “Catro funcionarios de carreira, dos cales dous pertencerán a Corpos das Policías Locais”. 3. Na base 8ª.2 onde pon “2. Proba de avaliación de coñecementos” debe dicir “2. a) Proba de avaliación de coñecementos” e engádese o seguinte punto “2. b Proba de avaliación do coñecemento da lingua galega. Obrigatoria e eliminatoria. Estarán exentos da súa realización aquelas persoas que o acrediten a través da presentación do certificado CELGA 4 ou título de perfeccionamento de lingua galega, dentro do prazo de presentación de instancias. Valorarase apto/non apto. Consistirá na tradución dun texto de galego ao castelán ou do castelán ao galego no prazo máximo de 30 minutos”. 4. Elimínase o apartado A.5 Proba de coñecemento de lingua galega”. Considerando disposto no artigo 105.2 da Lei 30/1992, de 26 de novembro, de réxime xurídico das administracións públicas e procedemento administrativo común, resolvo modificar as bases da convocatoria nos termos expostos”. O que se publica para xeral coñecemento. Sada, 2 de novembro de 2012 O alcalde Ernesto Anido Varela
12/11/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 230/2011

Resolución do 25 de outubro de 2012, da Xefatura Territorial da Consellería e Economía e Industria da Coruña, pola que se somete a información pública a petición da autorización administrativa da instalación eléctrica no concello de Santiago de Compostela (expediente IN407A 230/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: modificado I ao proxecto L. M. T. alimentación ao aeroporto de Lavacolla Situación: concello de Santiago de Compostela. Características técnicas: Liña eléctrica de media tensión subterránea, alimentación principal a 20 kV, cunha lonxitude de 13,055 km, coa orixe na subestación de San Caetano, condutor tipo RHZ1 e final en cela de liña que se instalará no centro de seccionamento n.° 1 da Lavacolla. Liña eléctrica de media tensión subterránea, enlace a L. M. T. A. Lavacolla-Aeroclub da SCY-832, a 20 kV, cunha lonxitude de 1,645 km, coa orixe en cela de liña que se instalará no centro de seccionamento n.° 2 da Lavacolla, condutor tipo RHZ1 e final en paso aero-subterráneo en apoio que se intercalará na liña enlace Lavacolla-Aeroclub. Liña eléctrica de media tensión Aérea, no lugar de Amio a 20 kV, cunha lonxitude de 0,085 km, coa orixe en apoio proxectado, condutor tipo LA-110/116,2 mm 2, e final en apoio proxectado unha vez salvada a ponte actual sobre a AP-9 en Amio. Liña eléctrica de media tensión aérea, enlace L. M. T. A. Lavacolla-Aeroclub da SCY-832, a 20 kV, cunha lonxitude 0,158 km, coa orixe en apoio metálico que se intercalará na L. M. T. A. Lavacolla-Aeroclub, condutor LA-56/54,6 mm 2 e final en apoio metálico existente na mesma liña, actual derivación ao C. T. Aeroclub (expediente 27954) Centro de seccionamento e transformación prefabricado, cunha potencia de 160 kVA e unha relación de transformación de 20.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado edificio administrativo de Monelos, rúa Vicente Ferrer, 2, 2.° andar, 15071 - A Coruña, no prazo de vinte días, a partir da última publicación. A Coruña, 25 de outubro de 2012. Susana Vázquez Romero Xefa territorial da Coruña
12/11/2012 | Administración LocalMunicipal
Ribeira
Decreto de remisión ao Xulgado de expediente administrativo e emprazamento dos interesados no procedemento abreviado número 352/2012

DECRETO: REMISIÓN EXPEDIENTE XULGADO PR. ABREVIADO 352/2012 Ref: secret. xer./téc. admón. xer./m. s. r. Visto o escrito remitido polo XULGADO DO CONTENCIOSO-ADMINISTRATIVO N.º 1 DE SANTIAGO DE COMPOSTELA, de data 30 de xullo de 2012, rexistrado de entrada co n.º 11.527 de data 28 de agosto de 2012, dictado no Procedemento abreviado n.º 352/2012, en relación ao recurso contencioso-administrativo interposto por Real Auto y Seguros Generales e Marian Marius Perdomo Cenuse contra o rexeitamento por silencio da reclamación de responsabilidade patrimonial, por danos no vehículo matrícula 5796 CHJ ocasionados por un bache na Avda. da Coruña. Esta Alcaldía, de conformidade co artigo 21,11, ñ) da Lei 7/85, reguladora das bases de réxime local, RESOLVE: 11.–Designar: * Avogado: Gregorio Javier Coppiano Rajal. * Procurador: Cristian David Talavero Lopez Corona e Anguel Rodilla Van Den Broeck. Para que se persone en defensa dos intereses deste Concello e exercite en consecuencia todas as accións e actuacións que procedan neste procedemento. Notifíquese aos interesados para os efectos oportunos. Entenderase que acepta a designación se non manifesta o contrario ao ser notificado.2.º.–De conformidade co artigo 49.1.º da Lei 29/98, de xurisdición contencioso-administrativa: * Remitir copia do expediente, completo, foliado e con índice de documentos, tal como se require, de conformidade co artigo 48 da Lei 29/98, de xurisdición contencioso-administrativa. * Notificar aos interesados para que poidan personarse como demandados no recurso no prazo de 9 días, do que a celebración da vista ven sinalada para o próximo día UN DE XULLO DE DOUS MIL TRECE, ás 09.10 horas, no edificio dos Xulgados, sito na rúa Viena, s/n, de Santiago de Compostela. A notificación efectuarase segundo a Lei 30/92, de réxime xurídico das administracións públicas e procedemento administrativo común, e se publique no B. O. P. para xeral coñecemento e publicidade a efectos de calquera outra persoa que se considere interesada. O emprazamento da Administración entenderase efectuado pola reclamación do expediente, e se entenderá personada co envío do expediente. Os demandados legalmente emprazados poderán personarse en autos no prazo concedido. Si o fixeran posteriormente, se lles terá por parte para os trámites non precluídos. Se non se personasen oportunamente, continuará o procedemento polos seus trámites, sen que haxa lugar a practicarlles en estrados ou en calquera outra forma notificacións de calquera clase. Todo isto segundo o artigo 50 da Lei 29/98, de xurisdición contencioso-admnistrativa. Realícense as actuacións necesarias. Dese conta ao Pleno. Riveira, 2 de novembro de 2012. A alcaldesa acctal. A secretaria xeral acctal. Dou fe Asdo.: M.ª Dolores Elorduy Callón Asdo.: María Sieira Ríos
12/11/2012 | Administración LocalMunicipal
A Capela
Aprobación definitiva do expediente de modificación de créditos 4/2012

Unha vez aprobado definitivamente o expediente de modificación de créditos número 4/2012, dentro do vixente orzamento municipal, por un importe de tres mil douscentos euros (3.200,00 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004 de 5 de marzo polo que se aproba o texto refundido da Lei de facendas locais; faise público que despois de dito expediente, o resumo por capítulos do estado de gastos queda do seguinte xeito: A Capela, 29 de outubro de 2012 O alcalde Manuel Meizoso López
12/11/2012 | Administración LocalMunicipal
Cee
Aprobación inicial da modificación da ordenanza reguladora da concesión das medallas Fernando Blanco

O Pleno do Concello de Cee, na sesión ordinaria realizada o día 31 de outubro de 2012, acordou aprobar inicialmente a modificación do artigo 4 da Ordenanza reguladora da concesión das medallas Piedad Socorro Sanchez Carralero Oppelt. De acordo co establecido no artigo 49 da Lei Reguladora das Bases do Réxime Local, sométese o dito acordo ao trámite de información pública e audiencia dos interesados polo prazo de 30 días hábiles, a contar dende o día seguinte á publicación deste anuncio no BOP, durante o cal os interesados poderán presentar reclamacións ou suxestións, que deberán ser resoltas polo Pleno. No caso de que non se presenten reclamacións durante o período de información pública, o acordo provisional elevarase a definitivo automáticamente. Cee, 5 de novembro de 2012 A alcaldesa Zaira Rodríguez Pérez
12/11/2012 | Administración LocalMunicipal
Santa Comba
Edicto. Adxudicación contrato de obras e formalización contrato de obras: PCC Deputación A Coruña

Coa data 30/10/2012, ditouse a resolución enriba indicada, aprobando a adxudicación do contrato da obra abaixo relacionada, o que se publica aos efectos do artigo 154.1 do Real decreto lexislativo 3/2011, do 14 de novembro, da lei de contratos do sector público (en adiante TRLCSP). a) Organismo: Concello de Santa Comba (A Coruña). b) Dependencia que tramita o expediente: secretaría municipal. c) Número de expediente: 11-3300-240.0 / 2012- 8 PCC 2008-2011 d) Dirección de internet do perfil do contratante: www.santacomba.es a) Tipo de contrato: obras. b) Descrición do obxecto: “1ª REMODELACIÓN PRAZA SANTA COMBA” c) Lote (no seu caso): Non procede. d) CPV (Referencia Nomenclatura): 45200000-9 e) Acordo marco (se procede): Non procede. f) Sistema dinámico de adquisicións (se procede): Non procede. g) Medio publicación do anuncio licitación: BOP A Coruña e Perfil de contratante municipal. h) Data publicación anuncio licitación: BOP núm.134 do 16/07/2012 e Perfil: 16/07/2012. a) Tramitación: urxente. b) Procedemento: aberto con multiplicidade de criterios de valoración. Importe neto: 447247,04 euros. Presuposto base de licitación: Importe neto: 447247,04 euros. IVE 80504,47 euros. Importe total: 527751,51 euros. a) Data de adxudicación: 30/10/2012. b) Data de formalización do contrato: trinta e un de outubro de dous mil doce. c) Contratista: UTE AGRACASTRO-RAMOS, UNIÓN TEMPORAL DE EMPRESAS. d) Importe ou canon de adxudicación. Importe neto: 362270,11 euros. IVE 76076,72. Importe total: 438346,83 euros. e) Vantaxes da oferta adxudicataria: Mellor puntuación criterios valoración especificados no prego de cláusulas administrativas particulares que rexeron na licitación. Figuran desagregados debida e motivadamente no Perfil de Contratante.7.- Financiamento: Obra incluída no Plan de Cooperación cos Concellos (1ª Fase, anualidade 2011) (PCC 2008-2011). En Santa Comba, 30/10/2012. O ALCALDE-PRESIDENTE, Asdo.: Antonio Manuel Landeira Gallardo.